Do Chorzowa przijedzie dzisiôj kolyjny beniaminek III grupy III Ligi – Polonia Nysa.
We sobotni wiecór, przy Cichyj 6 zagrômy szpil we ramach 11 raji szpilów we nôszyj grupie III Ligi. We piōntek na Ruchu łodbōły sie testy na COVID-19. Zakażony jest jedyn pracownik administracje i jedyn fusbalorz. Klub podôł informacjo, że łosoby ze pozytywnymi wynikami łostali szibko łodzielyni łod reszty i niy ma zagrożynio co do rozegranio szpilu.
Polonia Nysa powstała we 1946 roku jako Grom Nysa, a dwa lata potyn połōnczyli sie ze klubem Sudety Nysa. We historii mieli jesce nazwa Ogniwo nysa, a łod 1956 roku mianujom sie Polonia. Ich nôjwiynksze sukcesy to barażowe szpile ło II Liga we 1959 roku i 1/32 Pucharu Polski (1954/55 i 2020/21). We ich składzie gro były fusbalorz Ruchu – Adam Setla.
Łobecnie, we lidze zajmujom 16 plac (8 szpilów, 7 punktów, 2 wygrane, 1 rymis, 5 sfalonych), majom aż 24 stracone tory na 12 szczelonych. Ich nôjlepszym szczylcem jest Adam Setla – 5 torów.
Polonia Nysa poradzi sfalić szpil 0-4, jak i wygrać 4-2. Trza czujnie i ze pełnom koncyntracjom wylyźć na to szpotkanie. Ruch łobecnie mo zaś dobro passa – 3 szpile ze rzyndu bez sfalonego, 2 łostatnie wygrane. Powinni se spokojnie poradzić i pewnie wygrać tyn szpil. Nôsz typ: 3-0.
Dzisiej idzie kupić bilety ino ON-LINE, a fto niy może przijść na Cicho 6, tyn może kupić RYLACJA TV, kiero dzisiej poprowadzi nowo firma (kiero robiōła relacje TV do Widzewa we zeszłym syzonie).
Przipominômy, że wszistkie szpile do końca rundy Ruch gro u sia ło godzinie 18:00!
Dzisiôj, ze racji, że nosz panel do ślōnskigo LIVE zacyno sie zmiyniać, niy przeprowadzymy tradycyjnyj rylacji, ale śledźcie nôs na Twitterze i Facebooku kaj bydymy na biyżōnco, po naszymu łopisywać wydarzynia ze tego szpilu.
Przipominŏmy tyż ło nŏszyj zabawie. Typer Na Niebiesko pod patronatym Baru „Kinga” znŏjdziecie tukej => Typuj i wygrywej!
własne
szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn